Liga majstrov UEFA 2020/2021 – Skupinová fáza

Skupinová fáza Ligy majstrov UEFA 2020/2021 začne 20. októbra 2020 a skončí 9. decembra 2020. Celkovo sa v skupinovej fáze predstaví 32 tímov, s ktorých 16 sa prebojuje do vyraďovacej časti Ligy majstrov UEFA 2020/2021. 

Krasnodar, Midtjylland, İstanbul Başakşehir a Rennes sa predstavia po prvýkrát v skupinovej fáze.

Rozlosovanie 
Žreb sa uskutočnil v RTS Štúdiu v Ženeve (Švajčiarsko) 1. októbra 2020, 17:00 SELČ.

32 tímov bolo rozlosovaných do ôsmich skupín po štyri tímy, s obmedzením, že proti sebe nemôžu nastúpiť tímy z tej istej asociácie. Pri žrebovaní sa tímy rozdelili do štyroch košov na základe týchto zásad (článok 13.06 nariadenia):

 1. kôš obsahoval víťaza Ligy majstrov UEFA a Európskej ligy UEFA a víťazov prvých 6 asociácií podľa koeficientu UEFA 2019. Ak sú jeden alebo obaja víťazi Ligy majstrov UEFA a Európskej ligy UEFA z týchto šiestich asociácií, tak sa víťaz siedmej najvyššej asociácie presunie do 1. koša.
 2., 3. a 4 kôš obsahoval zvyšné tímy, ktoré sa rozdelili podľa klubových koeficientov UEFA 2020.

Ukrajinské a Ruské tímy nemôžu byť v jednej skupine, kvôli politickej situácií medzi oboma krajinami.

Navyše pre asociácie s dvoma alebo viacerými tímami boli tímy spárované, aby sa rozdelili do dvoch sád po štyroch skupinách (A – D, E – H), aby sa dosiahlo maximálne televízne pokrytie. Po potvrdení tímov skupinovej fázy oznámila UEFA tieto dvojice:

 A  Bayern Mníchov a Borussia Dortmund                              
 B  Sevilla a Atlético Madrid
 C  Real Madrid a Barcelona
 D  Liverpool a Manchester United
 E  Juventus a Inter Miláno
 F  Paris Saint-Germain a Marseille

 G  Zenit Petrohrad a Lokomotiv Moskva
 H  Manchester City a Chelsea
 I  Šachtar Doneck a Dynamo Kyjev
 J  RB Lipsko a Borussia Mönchengladbach
 K  Lazio a Atalanta

Každé zápasové kolo odohrá jedná sada štyroch skupín v utorok a druhá sada štyroch skupín v stredu, pričom dve sady skupín budú alternovať medzi každým kolom.

Referencie 

Liga majstrov UEFA